তবে এসব ঘটনায় শিক্ষা মন্ত্রণালয় দায় এড়াতে পারে না- উল্লেখ করে এমিরিটাস অধ্যাপক সিরাজুল ইসলাম চৌধুরী বলেন, ‘তাহলে এর দায়িত্ব কে নিবে? যারা পরীক্ষা ব্যবস্থাপনার সঙ্গে জড়িত তাদেরই তো দায়িত্ব নিতে হবে। যদি পরীক্ষা ব্যবস্থার মধ্যে কোনো ত্রুটি থেকে থাকে তাহলে সেটি খুঁজে বের করতে হবে। এখানে দায়িত্ব এড়ালে তো হবে না। মন্ত্রণালয় কৃতিত্ব নেবে, দায়িত্ব কেনো নেবে না? কৃতিত্ব নিতে হলে দায়িত্বও নিতে হবে। দায়িত্ব, কৃতিত্ব তো আলাদা কিছু না।’